CELEX: 62013CN0533
Language: da
Date: 2013-10-09 00:00:00
Title: Sag C-533/13: Anmodning om præjudiciel afgørelse indgivet af Työtuomioistuin (Finland) den 9. oktober 2013 — Auto- ja Kuljetusalan Työntekijäliitto AKT ry mod Öljytuote ry og Shell Aviation Finland Oy

30.11.2013   
            
            
               DA
            
            
               Den Europæiske Unions Tidende
            
            
               C 352/10
            
         Anmodning om præjudiciel afgørelse indgivet af Työtuomioistuin (Finland) den 9. oktober 2013 — Auto- ja Kuljetusalan Työntekijäliitto AKT ry mod Öljytuote ry og Shell Aviation Finland Oy
   (Sag C-533/13)
   2013/C 352/18
   Processprog: finsk
   
      Den forelæggende ret
   
   Työtuomioistuin
   
      Parter i hovedsagen
   
   
      Sagsøger: Auto- ja Kuljetusalan Työntekijäliitto AKT ry
   
      Sagsøgte: Öljytuote ry og Shell Aviation Finland Oy
   
      Præjudicielle spørgsmål
   
   
               1)
            
            
               Skal artikel 4, stk. 1, i vikardirektivet (2008/104/EF) (1) fortolkes således, at der pålægges de nationale myndigheder, herunder retterne, en permanent forpligtelse til at gøre brug af de midler, de råder over, for at sikre, at ingen nationale retsforskrifter eller bestemmelser i kollektive overenskomster, der er i strid med en bestemmelse i direktivet, er i kraft eller anvendes?
            
         
               2)
            
            
               Skal direktivets artikel 4, stk. 1, fortolkes således, at den er til hinder for en national ordning, hvorefter anvendelsen af vikaransatte kun er tilladt i de særligt opregnede tilfælde, såsom udligning af spidsbelastninger eller i forbindelse med arbejdsopgaver, der ikke kan udføres af en virksomheds egne arbejdstagere? Kan en længerevarende anvendelse af vikaransatte side om side med en virksomheds egne arbejdstagere inden for rammerne af virksomhedens sædvanlige arbejdsopgaver kvalificeres som forbudt anvendelse af vikaransatte?
            
         
               3)
            
            
               Hvilke midler råder retten over, såfremt den nationale ordning anses for at være i strid med direktivet, med henblik på at nå direktivets mål, når der er tale om en kollektiv overenskomst, der skal overholdes af borgere?
            
         
      (1)  Europa-Parlamentets og Rådets direktiv 2008/104/EF af 19.11.2008 om vikararbejde (EUT L 327, s. 9).